

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/15-01/04

URBROJ: 2186/10-01/1-15-03

Vidovec, 29.04.2015.

 **Z A P I S N I K**

**sa 15. sjednice Općinskog vijeća Općine Vidovec, održane dana 29. travnja 2015. godine, ( srijeda ) u prostorijama Općine Vidovec**

**Sjednica je započela u 19,00 sati.**

Predsjednik Općinskog vijeća Općine Vidovec Zdravko Pizek otvorio je 15. sjednicu Općinskog vijeća Općine Vidovec, pozdravio je sve članove Općinskog vijeća, načelnika Općine Vidovec Brunu Hranić, zamjenicu načelnika Dubravku Rog, djelatnice Jedinstvenog upravnog odjela Općine Vidovec.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno 11 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom sjednice Općinskog vijeća te da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA** :

Sanja Pomper, Martina Bistrović, Zdravko Pizek, Ivan Kliček, Ivan Benček, Dubravko Zavrtnik, Marijo Serini, Srećko Županić, Nikola Pozder, Ivan Kušćar, Ivica Papec i Hrvoje Hosni (napomena:pristupio sjednici u 20,00 sati)

**SJEDNICI NISU PRISUSTVOVALI ČLANOVI OPĆINSKOG VIJEĆA** : Nadica Cafuk, Krunoslav Puček, Damir Hosni

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica načelnika Dubravka Rog, pročelnica JUO Općine Vidovec Petra Rogina i Martina Kliček viša stručna suradnica za komunalno gospodarstvo.

**USVAJANJE ZAPISNIKA SA 14. SJEDNICE OPĆINSKOG VIJEĆA OPĆINE VIDOVEC održane dana 25. veljače 2015. godine.**

Predsjednik Općinskog vijeća Zdravko Pizek :

„Dobili ste svi zapisnik sa 14. sjednice Vijeća pa Vas molim da li ima tko primjedbu, izmjenu, zamjenu, promjenu, izvolite iznijeti, ako nema dajem na glasovanje takav zapisnik“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je zapisnik sa 14. sjednice Općinskog vijeća usvojeni jednoglasno sa 11 glasova od 11 prisutnih članova Općinskog vijeća.**

**UTVRĐIVANJE DNEVNOG REDA ZA 15. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek pročitao je i predložio prijedlog dnevnog reda za 15. sjednicu Općinskog vijeća Općine Vidovec, a koji glasi ;

**D N E V N I R E D**

1. Prijedlog Odluke o osnivanju Savjeta mladih Općine Vidovec,
2. Prijedlog Odluke o izboru članova vijeća mjesnih odbora,
3. a) Nacrt Revizije procjene ugroženosti stanovništva, materijalnih i kulturnih dobara i

 okoliša za područje općine Vidovec,

 b) Zahtjevi zaštite i spašavanja u dokumentima prostornog uređenja,

 4. a) Analiza stanja sustava zaštite i spašavanja na području općine Vidovec za 2014.

 godinu,

 b) Smjernice za organizaciju i razvoj sustava zaštite i spašavanja na području općine

 Vidovec u 2015. godini,

 5. Plan zaštite od požara Općine Vidovec,

 6. Prijedlog Strategije razvoja Općine Vidovec za razdoblje 2014. – 2020.godine,

 7. Razno

Predsjednik Općinskog vijeća Zdravko Pizek:

„Da li ima netko dopunu na dnevni red“

Načelnik Bruno Hranić:

„Imam prijedlog dopune dnevnog reda. Dobili ste prijedlog Odluke o plaći načelnika i ostalim materijalnim pravima načelnika Općine Vidovec i predlažem da se taj prijedlog stavi pod točku 7., dnevnog reda, zbog novonastalih promjena, a točka 8. bude razno“.

Predsjednik Općinskog vijeća Zdravko Pizek;

„Da li ima još netko dopunu na prijedlog dnevnog reda, ako nema dajem prijedlog dnevnog reda sa dopunom načelnika Brune Hranića, na glasovanje“.

Tko je za : 11 članova Vijeća.

Tko je protiv: 0

Ima li suzdržanih: 0

**Predsjednik Općinskog vijeća Zdravko Pizek konstatirao je da je dnevni red za 15. sjednicu Općinskog vijeća usvojeni jednoglasno sa 11 glasova od 11 prisutnih članova Općinskog vijeća.**

**Točka 1.**

**Prijedlog Odluke o osnivanju Savjeta mladih Općine Vidovec**

Načelnik Bruno Hranić obrazložio je prijedlog Odluke o osnivanju Savjeta mladih Općine Vidovec i podnio prijedlog o raspisivanju natječaja sukladno Odluci, obzirom na istek mandata sadašnjim članovima Savjeta mladih.

Predsjednik Zdravko Pizek:

„Otvaram raspravu, ako nema nikog, tko je za donošenje Odluke o osnivanju Savjeta mladih i za raspisivanje natječaja“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o osnivanju savjeta mladih Općine Vidovec usvojena jednoglasno sa 11 glasova od 11 prisutnih članova Općinskog vijeća.**

**Točka 2.**

**Prijedlog Odluke o izboru članova vijeća mjesnih odbora**

Načelnik Bruno Hranić obrazložio je donošenje Odluke o izboru članova vijeća mjesnih odbora koja je usklađena sa novom zakonskom regulativom.

Predsjednik Vijeća Zdravko Pizek:

„Otvaram raspravu“

U raspravi sudjelovao je član Vijeća Dubravko Zavrtnik i predsjednik Vijeća Zdravko Pizek.

Predsjednik Vijeća Zdravko Pizek:

„Tko je za to da se potvrdi ova Odluka o izboru vijeća mjesnih odbora“

U raspravu uključio se i član Vijeća Ivan Kušćar, načelnik Bruno Hranić i pročelnica Petra Rogina objasnivši rokove za raspisivanje izbora.

Predsjednik Vijeća Zdravko Pizek:

„Znači isto tako konstatiram da ide jednoglasna odluka o raspisivanju izbora mjesnih odbora na dan parlamentarnih izbora, odnosno da je prijedlog prihvaćen“.

**Točka 3.**

**a) Nacrt Revizije procjene ugroženosti stanovništva, materijalnih i kulturnih dobara i**

**okoliša za područje općine Vidovec**

**b) Zahtjevi zaštite i spašavanja u dokumentima prostornog uređenja**

Nacrt Revizije procjene ugroženosti i Zahtjeve zaštite i spašavanja obrazložila je zamjenica načelnika Dubravka Rog te predložila :

„na stranici 50. brisati komunalni djelatnik-grobar Dražen Hudak i na sljedećim stranicama gdje se isto spominje komunalni djelatnik brisati i mijenjati naziv Autobusni promet Varaždin jer je drugi naziv, znači na stranicama 51.,52.,53. i 54. brisati i ispraviti te na stranici 51. broj pripadnika operativnih članova nije točan, predlažem ispraviti.

Pitanja u vezi nacrta Revizije postavio je član Vijeća Nikola Pozder, a odgovore je podnijela zamjenica načelnika Dubravka Rog, načelnik Bruno Hranić i pročelnica JUO Petra Rogina.

Predsjednik Općinskog vijeća Zdravko Pizek :

„Tko je za ove izmjene koje je iznesla zamjenica načelnika Dubravka Rog, odnosno tko je za takav prijedlog sa izmjenama“

Tko je za : 8 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da je Nacrt Revizije procjene ugroženosti stanovništva, materijalnih i kulturnih dobara i okoliša za područje općine Vidovec usvojen sa 8 glasova od 11 prisutnih članova Općinskog vijeća.**

Nadalje, pristupilo se glasovanju o točci 3. b) Zahtjevi zaštite i spašavanja u dokumentima prostornog uređenja.

Na Zahtjeve nadovezao se član Vijeća Nikola Pozder i načelnik Bruno Hranić koji je podnio pojašnjenje.

Predsjednik Vijeća Zdravko Pizek ;

„Ima još netko, ako nema dajem na glasovanje b) Zahtjevi zaštite i spašavanja u dokumentima prostornog uređenja“

Tko je za : 8 članova Vijeća

Tko je protiv : 0

Ima li suzdržanih : 3 člana Vijeća

**Predsjednik Općinskog vijeća Zdravko Pizek konstatirao je da su Zahtjevi zaštite i spašavanja u dokumentima prostornog uređenja usvojeni sa 8 glasova od 11 prisutnih članova Općinskog vijeća.**

**Točka 4.**

1. **Analiza stanja sustava zaštite i spašavanja na području općine Vidovec**

 **za 2014. Godinu**

1. **Smjernice za organizaciju i razvoj sustava zaštite i spašavanja**

**na području općine Vidovec u 2015. godini**

Analizu stanja sustava zaštite i spašavanja na području općine Vidovec za 2014. godinu obrazložila je zamjenica načelnika Dubravka Rog te predložila ako nije navedeni točan broj operativnih članova da se izmijeni.

Predsjednik Vijeća Zdravko Pizek:

„Otvaram raspravu“

Pitanja je postavio član Vijeća Ivan Kušćar, a odgovor je podnio načelnik Bruno Hranić.

Predsjednik Vijeća Zdravko Pizek:

„Stavljam točku 4 a) Analiza stanja sustava zaštite i spašavanja na području općine Vidovec za 2014. godinu na glasovanje“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je a) Analiza stanja sustava zaštite i spašavanja na području općine Vidovec za 2014. godinu usvojena jednoglasno sa 11 glasova od 11 prisutnih članova Vijeća.**

Predsjednik Vijeća Zdravko Pizek:

„Prelazimo na točku 4. b) Smjernice za organizaciju i razvoj sustava zaštite i spašavanja na području općine Vidovec u 2015. godini“

Pojašnjenje o donošenju Smjernica podnijela je zamjenica načelnika Dubravka Rog.

U raspravu uključio se član Vijeća Nikola Pozder.

Predsjednik Općinskog vijeća Zdravko Pizek :

„Dajem na glasovanje Točku 4. b) Smjernice za organizaciju i razvoj sustava zaštite i spašavanja na području općine Vidovec u 2015. godini“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da su** **jednoglasno usvojene Smjernice za organizaciju i razvoj sustava zaštite i spašavanja na području općine Vidovec u 2015. godini sa 11 glasova od 11 prisutnih članova Općinskog vijeća.**

**Točka 5.**

**Plan zaštite od požara Općine Vidovec**

Plan zaštite od požara obrazložila je zamjenica načelnika Dubravka Rog te predložila:

„Na stranici 14. ispraviti, nije Ordinacija opće medicine dr. Marije Skender nego dr. Dunje Chamae, ona ju samo mijenja“

Predsjednik Vijeća Zdravko Pizek:

„Otvaram raspravu, ako nema, sa tim izmjenama stavljam na glasovanje Plan zaštite od požara“

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Plan zaštite od požara Općine Vidovec prihvaćen jednoglasno sa 11 glasova od 11 prisutnih članova Vijeća.**

**Točka 6.**

**Prijedlog Strategije razvoja Općine Vidovec za razdoblje 2014. – 2020.godine**

Načelnik Bruno Hranić obrazložio je jedan od važnijih dokumenata Općine Vidovec Strategiju razvoja Općine Vidovec za razdoblje od 2014. do 2020. godine.

U raspravi pitanja su postavili članovi Vijeća : Nikola Pozder, Ivan Kušćar.

Načelnik Bruno Hranić podnio je odgovore na postavljena pitanja.

Što se tiče pitanja člana Vijeća Ivana Kušćar, a koje se odnosi na najavljenu investiciju izgradnje novog centra u Vidovcu, a nije spomenuto u projekciji, načelnik Bruno Hranić odgovorio je :

„Mislim da je spomenuto, pa da sad ne tražimo ukoliko nije kontaktirat ćemo Azru i dodat ćemo. Predlažem da se to ubaci u Strategiju i kao takva prihvati“

U daljnjoj raspravi sudjelovali su član Vijeća Dubravko Zavrtnik, Ivan Kušćar te načelnik Bruno Hranić .

Predsjednik Općinskog vijeća Zdravko Pizek :

„Ako nema više pitanja i prijedloga, dajem na glasovanje prijedlog Strategije razvoja Općine Vidovec uz dopunu člana Ivana Kušćar“.

Tko je za : 11 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Strategija razvoja Općine Vidovec za razdoblje 2014. – 2020. godine jednoglasno usvojena sa 11 glasova od 11 prisutnih članova Vijeća.**

**Točka 7.**

**Prijedlog Odluke o plaći i ostalim materijalnim pravima načelnika**

**Općine Vidovec**

 *Sjednici je pristupio član Vijeća Hrvoje Hosni u 20,00 sati.*

Načelnik Bruno Hranić objasnio je prijedlog Odluke o plaći i ostalim materijalnim pravima načelnika Općine Vidovec usklađeno sa Zakonom o lokalnoj i područnoj (regionalnoj) samoupravi i Zakonom o plaćama u lokalnoj i područnoj (regionalnoj) samoupravi te mišljenjem Ministarstva.

Predsjednik Vijeća Zdravko Pizek:

„Otvaram raspravu“

U raspravu uključio se član Vijeća Srećko Županić .

Predsjednik Vijeća Zdravko Pizek:

„Ako nema više pitanja, dajem na glasovanje prijedlog Odluke. Moram konstatirati da je sjednici prisutno 12 članova Vijeća“

Tko je za: 10 članova Vijeća

Tko je protiv: 0

Ima li suzdržani: 2 člana Vijeća

**Konstatiram da je prihvaćena Odluka o plaći i ostalim materijalnim pravima načelnika Općine Vidovec sa 10 glasova od 12 prisutnih članova Vijeća.**

**Točka 8. Razno**

**Načelnik Bruno Hranić:**

„Vezano uz izgradnju trafostanice u Budislavcu i Domirovcu, molim Vijeće za naknadnu suglasnost za darovanje dio zemljišta Elektri Varaždin kod društvenog doma u Domitrovcu isto tako i u Budislavcu za potrebe trafostanice u Budislavcu i Domitrovcu“

Predsjednik Vijeća Zdravko Pizek:

„Dajem prijedlog na glasovanje“

Tko je za: 12 članova Vijeća

Tko je protiv:0

Ima li suzdržanih :0

**Konstatiram da je prijedlog o darovanju zemljišta Elektri Varaždin jednoglasno usvojen sa 12 glasova od 12 prisutnih članova Općinskog vijeća.**

**Načelnik Bruno Hranić :**

„Vezano uz subvencioniranje poduzetničkih kredita u suradnji sa Županijskim projektom „kreditom do uspjeha“, dosad smo subvencionirali kamatu na kredit za MIPLAST d.o.o. Nedeljanec, vlasnika Minđek Zdravka. Kako bi mogli nadalje nastaviti subvencionirati trebala bi odluka Vijeća o subvencioniranju. Predlažem da se subvencionira na isti način kao i Županija s 1%-tnim poenom za kredite za projekte za proizvodne djelatnosti i za uslužne djelatnosti isto 1%-tni poen, znači za sve naše poduzetnike koji prođu na natječaju koji raspisuje Županija, pa molim Vijeće za naknadnu suglasnost, da li se slažete“.

Predsjednik Vijeća Zdravko Pizek:

„Tko je za takav prijedlog načelnika Brune Hranić“

Tko je za: 12 članova Vijeća

Tko je protiv: 0

Ima li suzdržanih: 0

**Konstatiram da je prijedlog jednoglasno usvojeni sa 12 glasova od 12 prisutnih članova Općinskog vijeća.**

**Načelnik Bruno Hranić:**

„Vezano uz slučaj Hosni Bože iz Tužnog koji je živio sam i pronađen je mrtav, nisu se znali nasljednici i mi smo ga pokopali u svojem trošku da bi se kasnije kod ostavinske rasprave pojavili nasljednici gđa Ana Humek iz Črešnjeva koja je u vlasništvo dobila zemljište i kao takva je bila dužna podmiriti iznos oko 7.603,79 kn koji smo utrošili za troškove dostojnog sprovoda.

Gospođa je platila 3.500,00 kn, s njom smo razgovarali i voljna nam je prepustiti sve te zemlje za ostatak vrijednosti od 4.411,29 kn. Prijedlog je da se napravi kupoprodajni ugovor da mi kupujemo te tri parcele i da ćemo kasnije napraviti prijeboj sa njom.“

Predsjednik Vijeća Zdravko Pizek:

„Tko je za takav prijedlog“

Tko je za : 12 članova Vijeća

Tko je protiv : 0

Ima li suzdržanih: 0

**Konstatiram da je prijedlog usvojeni jednoglasno sa 12 glasova od 12 prisutnih članova Općinskog vijeća.**

Načelnik Bruno Hranić :

„Samo da Vas informiram, potpisao sam Ugovor sa Uredom u Bruxellesu. Surađujemo sa voditeljicom Ureda na projektu bratimljenja sa Talijanima i Slovencima, pa molim Vijeće za

naknadnu suglasnost za ove projekte“.

Predsjednik Vijeća Zdravko Pizek:

Tko je za : 12 članova Vijeća

Tko je protiv: 0

Ima li suzdržanih: 0

**Konstatiram da je prijedlog usvojeni jednoglasno sa 12 glasova od 12 prisutnih članova Općinskog vijeća.**

Također načelnik Bruno Hranić podnio je informaciju:

„Vezano uz Ured u Bruxellesu, provodi se događaj „Dani otvorenih vrata“ u Odboru regija koji organizira Europska komisija i Vijeće Europe gdje se predstavljaju regije gradova i općina u Bruxellesu. Kako je bila želja da se naše udruge predstave, krenuli smo u to da pošaljemo grupu od desetak ljudi predstavnika udruga i za njih podmirimo troškove.

Uputio sam upit zastupniku Davoru Stieru i na sreću podmirit će za desetak ljudi troškove avionske karte, a naš trošak smještaja bit će oko 10.000,00 kn. Idu dvije predstavnice Udruge žena, Jurica Cafuk, Zlatko Zagorec, Ines Pavleković, Emina Ljubek, Ivica Pozder, Snježana Košić, Tomo Svačko i Ivica Papec“.

Načelnik Bruno Hranić:

„Prošle godine započeli smo sa službenim obilježavanjem 1.maja praznika rada od strane Općine na bajeru u organizaciji ribića. Cilj je da svake godine organiziramo u drugom naselju pa je moj prijedlog da ove godine proslava bude na ranču u Krkancu u organizaciji udruga. Predlažem da se financijski pripomogne od strane Općine kao i svake godine, pa Vas ujedno sve pozivam na proslavu“.

Načelnik Bruno Hranić:

„Nastavno na informaciju sa prošle sjednice, a vezano uz imovinsko pravne odnose i Vatrogasni dom u Tužnom, odlučili su se da oni preuzmu vlasništvo nad domom, pa molim Vijeće da donese odluku o potpisivanju sporazuma sa DVD Tužno i primopredaji sukladno vlasničkim odnosima koji su već kao takvi i definirani i kojim će se dom staviti na raspolaganje svim udrugama i općini za potrebe“.

Predsjednik Vijeća Zdravko Pizek:

„Tko je za takav prijedlog, molim da se izjasnite“

Tko je za : 12 članova Vijeća

Tko je protiv: 0

Ima li suzdržanih: 0

**Konstatiram da je prijedlog usvojeni jednoglasno sa 12 glasova od 12 prisutnih članova Općinskog vijeća.**

Načelnik Bruno Hranić:

„Imamo problem sa divljim deponijama koje rješavamo unatrag četiri godine zbog problema s potpisivanjem sporazuma pa izrade novog plana sanacije, a koji zbog financijskog stanja u Fondu nije prihvaćeni nego smo morali raditi reviziju plana. Radi se o deponijama pod nazivom „Nova šudrana“ uz zaobilaznicu i „Cargovečka šudrana“ i treća šudrana koja nije pod nadzorom i u vlasništvu je Lovačkog društva.

Naša obaveza je prema zakonu o zaštiti okoliša bez obzira tko je vlasnik šudrane, mi kao jedinica lokalne samouprave dužni smo se o tome brinuti.

Predlažem da se raspiše natječaj da se vidi vrijednost obzirom da od nove godine Fond više ne financira nego ćemo morati ići preko Fondova europske unije, a procedura će biti teža.

Stoga predlažem da se raspiše taj natječaj da vidimo stvarnu cijenu“.

**Prijedlog je jednoglasno prihvaćen.**

Načelnik Bruno Hranić:

„Imamo upit od strane Koke Varaždin da rade bioplinsko postrojenje na području između Plitvice u Krkancu i pruge s desne strane, radi se o području koje je inače kao takvo poplavno područje.

Obavio sam nekoliko sastanaka sa savjetnicima gospodina Drka i njegovom upravom i oni bi gradili na tom području bioplinsko postrojenje, jednu peradarsku farmu i valionicu, a kasnije su spomenuli plastenike za uzgoj povrća, površine oko 15 - 20 ha.

Na nama je da li ćemo to uvrstiti u prostorni plan i odobriti ili ne stoga otvaram raspravu oko toga“

Član Vijeća Dubravko Zavrtnik :

„S obzirom na lokaciju uz Plitvicu i blizinu naselja, predlažem da zaštitimo svoje mještane i ja osobno sam protiv toga jer se vjerojatno to ekološki ne može zaštititi. Bilo bi dobro i referendumom pitati ljude s tog područja i zato sam da se odgovor da negativan. Predlažem da se proširi zona barutane i da se ako taj prostor ispunjava tim uvjetima ponudi Koki za bioplinsko postrojenje“.

Svoje mišljenje i stavove u vezi prijedloga Koke Varaždin iznijeli su : Nikola Pozder, Srećko Županić, Sanja Pomper, Ivan Benček, Ivan Kušćar, Mario Serini

Članica Vijeća Sanja Pomper:

„Iako podržavam ideju, smatram da je neprofesionalno ovakav plan dostaviti, predlažem da se očituju za ovakvu vrijednu investiciju i dostave idejni ili glavni projekt na uvid iz kojih će se moći iščitati ekološka zaštićenost jer isto tako mislim da je preblizu naselja i uz cestu, da na osnovu toga onda možemo donositi odluku“.

Rasprava se nastavlja.

Na kraju rasprave načelnik Bruno Hranić predložio je :

„Predlažem da kroz dva tjedna sazovemo službeno sjednicu Vijeća i pozovemo predstavnike Koke da iznesu svoj prijedlog“

**Predsjednik Vijeća Zdravko Pizek :**

**„Da li se slažete sa takvim prijedlogom“, konstatiram jednoglasno.**

Načelnik Bruno Hranić:

„Imamo zamolbu Ugostiteljskog obrta vl. Miroslava Ris za najam prostora rukometnog igrališta za Vidovo, subota, nedjelja, ponedjeljak uz program sa izvođačima. Zatražio je da mu se besplatno omogući korištenje prostora, prošle godine naplatili smo mu 4.000,00 kn. Predlažem da ove godine bude naknada u iznosu 2.500,00 kuna za tri dana“.

U raspravi sudjelovali su članovi Vijeća : Sanja Pomper, Srećko Županić, Dubravko Zavrtnik, Ivica Papec.

Predsjednik Vijeća Zdravko Pizek:

„Dajem na glasovanje prijedlog načelnika Brune Hranića 2.500,00 kuna za tri dana“

Tko je za: 8

Tko je protiv:1

Ima li suzdržanih: 3

**Konstatiram da je prijedlog usvojeni.**

Načelnik Bruno Hranić:

„Još bi vas samo zamolio da kod slanja poruka sms aplikacijom barem potvrdite primitak poruke, hvala“

Time je predsjednik Vijeća Zdravko Pizek zatvorio 15. sjednicu Općinskog vijeća Općine Vidovec u 21 sati.

Općinsko vijeće Općine Vidovec

Predsjednik

Zdravko Pizek

Zapisnik sastavila

Andreja Peharda